钦定古今图书集成/明伦汇编/官常典/第428卷 > 杨隆礼
## 钦定古今图书集成/明伦汇编/官常典/第428卷 > 杨隆礼

按《唐书杨慎矜传》：“慎矜，隋齐王暕曾孙。祖正道，从萧
后入突厥，及破颉利可汗，乃得归，为尚衣奉御。父隆
礼，历州刺史，善捡督吏以严辩自名。开元初，为太府
卿，封弘农郡公。时御府财物羡积如丘山，隆礼性详
密，出纳虽寻尺，皆自按省。凡物经杨卿者，号无不精
丽，岁常爱省数百万。任职二十年，年九十馀，以户部”
尚书致仕，卒。